ইংরেজি ভাষার প্রত্যেকটি ধ্বনি বহুভাবে বানান করা যায়। ধ্বনি ও বানানের এই অনিয়মিত সম্পর্কের কারণে ইংরেজি শব্দের বাংলা বানান খুব একটা সোজা নয়। নিচের সারণিতে যেখানে যেখানে "…" বসেছে, সেখানে ব্যঞ্জনবর্ণ কল্পনা করে নিতে হবে। যেসব ইংরেজি উচ্চারণ প্রধানত কানাডায় ও মার্কিন যুক্তরাষ্ট্রের প্রচলিত শুদ্ধভাষায় (General North American English) শোনা যায়, সেগুলোর পাশে "মাঃ" লেখা হয়েছে। যেসব উচ্চারণ প্রধানত যুক্তরাজ্যের প্রচলিত শুদ্ধভাষায় (Received Pronunciation) শোনা যায়, সেগুলোর পাশে "ব্রিঃ" লেখা হয়েছে।